CELEX: 62008CN0161
Language: ro
Date: 2008-04-18 00:00:00
Title: Cauza C-161/08: Cerere de pronunțare a unei hotărâri preliminare introdusă de Hof van beroep te Antwerpen (Belgia) la 18 aprilie 2008 — Internationaal Verhuis- en Transportbedrijf Jan de Lely/Statul Belgian

19.7.2008   
            
            
               RO
            
            
               Jurnalul Oficial al Uniunii Europene
            
            
               C 183/10
            
         Cerere de pronunțare a unei hotărâri preliminare introdusă de Hof van beroep te Antwerpen (Belgia) la 18 aprilie 2008 — Internationaal Verhuis- en Transportbedrijf Jan de Lely/Statul Belgian
   (Cauza C-161/08)
   (2008/C 183/19)
   Limba de procedură: olandeza
   Instanța de trimitere
   Hof van beroep te Antwerpen (Belgia)
   Părțile din acțiunea principală
   
      Reclamantă: Internationaal Verhuis- en Transportbedrijf Jan de Lely
   
      Pârât: Statul Belgian
   Întrebările preliminare
   
               1)
            
            
               Articolul 2 alineatul (1) din Regulamentul (CEE) nr. 1593/91 (1) al Comisiei din 12 iunie 1991 coroborat cu articolul 11 din Convenția vamală din 14 noiembrie 1975 privind transportul internațional de mărfuri sub acoperirea carnetelor TIR (Convenția TIR) trebuie interpretat în sensul că termenul de prescripție care figurează la articolul 11 alineatul (1) din Convenția TIR se aplică numai în beneficiul asociației garante, iar nu și în beneficiul titularului carnetului, respectiv că termenul de un an de la data luării în evidență a carnetului TIR are incidență pentru titularul carnetului asupra exigibilității datoriei vamale, respectiv a accizelor și a accizelor speciale, precum și asupra responsabilității sale și că, datorită depășirii aceastui termen de un an, autoritățile vamale competente nu mai au dreptul de a recupera aceasta datorie?
            
         
               2)
            
            
               Articolul 2 alineatele (2) și (3) din Regulamentul (CEE) nr. 1593/91 al Comisiei din 12 iunie 1991 coroborat cu articolul 11 alineatul (1) din Convenția vamală din 14 noiembrie 1975 privind transportul internațional de mărfuri sub acoperirea carnetelor TIR (Convenția TIR), trebuie interpretat în sensul că termenul stabilit în această convenție se aplică numai cu privire la furnizarea dovezii referitoare la regularitatea transportului, iar nu și cu privire la furnizarea dovezii referitoare la locul în care a fost comisă încălcarea sau abaterea?
            
         
               3)
            
            
               Articolul 2 alineatele (2) și (3) din Regulamentul (CEE) nr. 1593/91 al Comisiei din 12 iunie 1991 coroborat cu articolul 11 alineatele (1) și (2) din Convenția vamală din 14 noiembrie 1975 privind transportul internațional de mărfuri sub acoperirea carnetelor TIR (Convenția TIR) trebuie interpretat în sensul că, atâta timp cât termenul prevăzut se aplică atât furnizării dovezii privind locul în care a fost comisă încălcarea sau abaterea, acest termen nu este un termen de prescripție și că titularul carnetului poate furniza dovada chiar și după expirarea acestui termen?
            
         
      (1)  Regulamentul (CEE) nr. 1593/91 al Comisiei din 12 iunie 1991 privind modalitățile de aplicare a Regulamentului (CEE) nr. 719/91 al Consiliului privind folosirea în Comunitate a carnetelor TIR și ATA ca documente de tranzit (JO L 148, p. 11).